[pic] | EURÓPSKA KOMISIA | Brusel, 26.11.2010 KOM(2010) 750 v konečnom znení NÁVRH VŠEOBECNÉHO ROZPOČTU NA ROK 2011 VÝKAZ PRÍJMOV A VÝDAVKOV PODĽA ODDIELOV NÁVRH VŠEOBECNÉHO ROZPOČTU NA ROK 2011 VÝKAZ PRÍJMOV A VÝDAVKOV PODĽA ODDIELOV So zreteľom na: - Zmluvu o fungovaní Európskej únie, a najmä na jej článok 314, v spojení so Zmluvou o založení Európskeho spoločenstva pre atómovú energiu, a najmä na jej článok 106a, - nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev[1], a najmä na jeho článok 37, - pôvodný návrh všeobecného rozpočtu Európskej únie na rozpočtový rok 2011 predložený Komisiou 15. júna 2010[2], - návrh opravného listu č. 1/2011[3], - návrh opravného listu č. 2/2011[4], - návrh opravného listu č. 3/2011[5], - pozíciu Rady k pôvodnému návrhu všeobecného rozpočtu Európskej únie na rozpočtový rok 2011 prijatú Radou 12. augusta 2010, - pozmeňujúce a doplňujúce návrhy Európskeho parlamentu k pozícii Rady k pôvodnému návrhu všeobecného rozpočtu Európskej únie na rozpočtový rok 2011 prijaté Európskym parlamentom 20. októbra 2010, Európska komisia týmto predkladá rozpočtovému orgánu návrh všeobecného rozpočtu na rok 2011. OBSAH 1. Úvod 4 2. Návrh rozpočtu na rok 2011 v rámci viacročného finančného rámca 4 2.1 Stropy viacročného finančného rámca pre rozpočet na rok 2011 4 2.2. Prehľad nového návrhu rozpočtu na rok 2011. 4 3. Kľúčové prvky nového návrhu rozpočtu 6 3.1. Všeobecný prístup týkajúci sa platobných rozpočtových prostriedkov 7 3.2 Výdavkové okruhy finančného rámca 8 3.2.1 Okruh 1a – Konkurencieschopnosť pre rast a zamestnanosť 8 3.2.2 Okruh 1b – Súdržnosť pre rast a zamestnanosť 10 3.2.3 Okruh 2 – Ochrana a riadenie prírodných zdrojov 10 3.2.4 Okruh 3a – Sloboda, bezpečnosť a spravodlivosť 11 3.2.5 Okruh 3b – Občianstvo 12 3.2.6 Okruh 4 – EÚ ako globálny aktér 12 3.2.7 Okruh 5 – Administratíva 13 3.3. Horizontálne otázky 14 3.3.1 Decentralizované agentúry 14 3.3.2 Výkonné agentúry 14 3.3.3 Pilotné projekty a prípravné akcie 14 3.3.4 Poznámky k rozpočtu 15 3.3.5 Nové rozpočtové riadky 15 3.3.6 Rezervy 15 4. Záverečné poznámky 15 5. Návrh rozpočtu na rok 2011 podľa okruhov finančného rámca 16 5.1 Návrh rozpočtu na rok 2011 podľa okruhov finančného rámca (súhrnné údaje) 16 5.2 Návrh rozpočtu na rok 2011 podľa okruhov finančného rámca (podrobné údaje) 19 ZMENY VO VÝKAZE PRÍJMOV A VÝDAVKOV PODĽA ODDIELOV Zmeny vo výkaze príjmov a výdavkov podľa oddielov sú dostupné na webových stránkach EUR-Lex (http://eur-lex.europa.eu/budget/www/index-sk.htm). Anglické znenie zmien v týchto výkazoch je pripojené na informačné účely. 1. ÚVOD Komisia predložila návrh rozpočtu na rok 2011 vo všetkých úradných jazykoch 15. júna 2010[6]. Rozpočet na rok 2011 je prvým rozpočtom, o ktorom sa bude rokovať podľa nových pravidiel zavedených Lisabonskou zmluvou. Rada ukončila svoje čítanie návrhu rozpočtu 15. augusta, zatiaľ čo Európsky parlament hlasoval v rámci svojho čítania 20. októbra. Keďže Európsky parlament prijal zmeny a doplnenia návrhu rozpočtu, ktoré Rada nemohla prijať, bolo zvolané zasadnutie Zmierovacieho výboru v súlade s článkom 314 ods. 3 písm. c) Zmluvy o fungovaní Európskej únie (ďalej len „ZFEÚ“). Zmierovací výbor pracoval dvadsaťjeden dní od 26. októbra do 15. novembra a dospel veľmi blízko k dohode o hlavných aspektoch návrhu rozpočtu na rok 2011. Nakoniec sa však v rámci stanovenej lehoty nepodarilo zosúladiť pozície Európskeho parlamentu a Rady, a tak v súlade s článkom 314 ods. 8 ZFEÚ „ Komisia predloží nový návrhu rozpočtu “.. 2. NÁVRH ROZPOčTU NA ROK 2011 V RÁMCI VIACROčNÉHO FINANčNÉHO RÁMCA 2.1 Stropy viacročného finančného rámca pre rozpočet na rok 2011 Vo viacročnom finančnom rámci (ďalej len „VFR“) sú uvedené tieto stropy viazaných rozpočtových prostriedkov pre jednotlivé výdavkové okruhy na rok 2011: Okruh | v mil. EUR, v bežných cenách | 1. Udržateľný rast 1a Konkurencieschopnosť pre rast a zamestnanosť 1b Súdržnosť pre rast a zamestnanosť | 63 974 12 987 50 987 | 2. Ochrana a riadenie prírodných zdrojov z toho: výdavky súvisiace s trhom a priame platby | 60 338 47 617 | 3. Občianstvo, sloboda, bezpečnosť a spravodlivosť 3a Sloboda, bezpečnosť a spravodlivosť 3b Občianstvo | 1 889 1 206 683 | 4. EÚ ako globálny aktér | 8 430 | 5. Administratíva | 8 334 | SPOLU | 142 965 | Vo VFR predstavuje celková výška stropu viazaných rozpočtových prostriedkov (142 965 mil. EUR) 1,14 % hrubého národného dôchodku (HND) EÚ. Strop platobných rozpočtových prostriedkov je 134 280 mil. EUR, alebo 1,07 % HND. 2.2 Prehľad nového návrhu rozpočtu na rok 2011 mil. EUR Rozpočet 2010(1) | Nový návrh rozpočtu na rok 2011 | Rozdiel | Rezerva (2) | -27,2 | — Konkurencieschopnosť pre rast a zamestnanosť | 14 862,9 | 11 343,3 | 13 520,6 | 11 645,8 | -9,0 % | 2,7 % | S výnimkou projektov v oblasti energetiky na podporu oživenia hospodárstva (EERP) | 12 882,9 | 10 315,8 | 13 520,6 | 11 620,6 | 5,0 % | 3,0 % | Rezerva (2) | -33,6 | — Súdržnosť pre rast a zamestnanosť | 49 386,6 | 36 370,9 | 50 980,6 | 41 682,5 | 3,2 % | 14,6 % | Rezerva | 6,4 | 2. Ochrana a riadenie prírodných zdrojov | 59 498,8 | 58 135,6 | 58 659,2 | 56 409,3 | -1,4 % | -3,0 % | Rezerva | 1 678,8 | 3. Občianstvo, sloboda, bezpečnosť a spravodlivosť | 1 687 ,5 | 1 411,0 | 1 821,9 | 1 460 ,2 | 8,0 % | 3,5 % | Rezerva | 67,1 | — Sloboda, bezpečnosť a spravodlivosť | 1 006,5 | 738,6 | 1 139,0 | 814,3 | 13,2 % | 10,2 % | Rezerva | 67,0 | — Občianstvo | 681,0 | 672,4 | 682,9 | 646,0 | 0,3 % | -3,9 % | Rezerva | 0,1 | 4. EÚ ako globálny aktér | 8 141,0 | 7 787,7 | 8 754,3 | 7 249,0 | 7,5 % | -6,9 % | Rezerva (3) | -70,4 | 5. Administratíva | 7 908,0 | 7 907,5 | 8 081,7 | 8 080,4 | 2,2 % | 2,2 % | Rezerva (4) | 334,3 | Spolu | 141 484,8 | 122 955,9 | 141 818,3 | 126 527,1 | 0,2 % | 2,9 % | S výnimkou projektov v oblasti energetiky na podporu oživenia hospodárstva | 139 504,8 | 121 928,4 | 141 818,3 | 125 502,1 | 1,7 % | 2,9 % | Rezerva (5), (6) | 1 982,6 | 7 934,9 | Rozpočtové prostriedky ako % HND | 1,17 % | 1,02 % | 1,13 % | 1,01 % | (1) Rozpočet na rok 2010 zahŕňa opravné rozpočty č. 1 až 7. (2) Rezerva okruhu 1a nezahŕňa rozpočtové prostriedky týkajúce sa Európskeho fondu na prispôsobenie sa globalizácii (500 mil. EUR). (3) Rezerva okruhu 4 nezahŕňa rozpočtové prostriedky týkajúce sa rezervy na núdzovú pomoc (253,9 mil. EUR). (4) Vo výpočte rezervy v rámci stropu okruhu 5 je zohľadnená poznámka pod čiarou (1) finančného rámca na roky 2007 – 2013 týkajúca sa sumy 82 mil. EUR na príspevky zamestnancov do systému dôchodkového zabezpečenia. (5) Celková rezerva pre záväzky nezahŕňa rozpočtové prostriedky týkajúce sa Európskeho fondu na prispôsobenie sa globalizácii (500 mil. EUR), rezervy na núdzovú pomoc (253,9 mil. EUR) a príspevkov zamestnancov do systému dôchodkového zabezpečenia (82 mil. EUR). (6) Celková rezerva pre platby nezahŕňa rozpočtové prostriedky týkajúce sa rezervy na núdzovú pomoc (100 mil. EUR) a príspevkov zamestnancov do systému dôchodkového zabezpečenia (82 mil. EUR). | Komisia predkladá tento nový návrh rozpočtu na rok 2011 v súlade s pozíciami, ktoré vyjadrili Rada a Európsky parlament počas zmierovacieho obdobia. Pokiaľ ide o viazané rozpočtové prostriedky, celková výška výdavkov navrhovaná v návrhu rozpočtu na rok 2011 predstavuje 141 818,3 mil. EUR, t. j. 1,13 % HND, čo je v porovnaní s rokom 2010 nárast o 332,0 mil. EUR. V rámci stropu tak zostáva kombinovaná rezerva vo výške 1 984,1 mil. EUR. Platobné rozpočtové prostriedky sú stanovené vo výške, ktorú schválila Rada v auguste, t. j. 126 527,1 mil. EUR, čo zodpovedá 1,01 % HND. V porovnaní s platobnými rozpočtovými prostriedkami v rozpočte na rok 2010 ide o zvýšenie o 3 571,2 mil. EUR, pričom do stropu zostáva rezerva vo výške 7 934,9 mil. EUR. Parlament vyjadril pochopenie pre pozíciu Rady vzhľadom na rozpočtové obmedzenia, ktorým v súčasnosti čelia členské štáty. Komisia opätovne vyjadruje svoje pevné presvedčenie, že túto úroveň platieb možno schváliť len vtedy, ak rozpočtový orgán prijme záväzok okamžite konať v prípade žiadostí o dodatočné platobné rozpočtové prostriedky prostredníctvom opravných rozpočtov alebo presunov tak, aby bolo možné vyhnúť sa nedostatku platobných rozpočtových prostriedkov. Viazané rozpočtové prostriedky určené na konkurencieschopnosť pre rast a zamestnanosť (okruh 1a) sa navrhujú vo výške 13 520,6 mil. EUR, čo v porovnaní s rozpočtom na rok 2010 predstavuje zníženie o 9,0 %. Keďže tieto sumy presahujú strop okruhu 1a, Komisia súčasne navrhuje mobilizáciu nástroja flexibility vo výške 34 mil. EUR[7]. Platobné rozpočtové prostriedky sa zvyšujú o 2,7 % na 11 645,8 mil. EUR. Zdanlivé znížene viazaných rozpočtových prostriedkov pre tento okruh je potrebné vnímať v kontexte zahrnutia druhej tranže dodatočných rozpočtových prostriedkov na financovanie projektov v oblasti energetiky na podporu hospodárskeho oživenia do rozpočtu na rok 2010. Ak sa tento prvok nezohľadní, v prípade viazaných rozpočtových prostriedkov dochádza k zvýšeniu o 5,0 % a v prípade platobných rozpočtových prostriedkov o 3,0 %. Viazané rozpočtové prostriedky určené na súdržnosť pre rast a zamestnanosť (okruh 1b) sa zvyšujú o 3,2 % na 50 980,6 mil. EUR, čím vzniká rezerva vo výške 6,4 mil. EUR. Platobné rozpočtové prostriedky sa zvyšujú o 14,6 % na 41 682,5 mil. EUR. Toto značné zvýšenie úrovne platieb odráža skutočnosť, že programy kohéznej politiky týkajúce sa programového obdobia 2007 – 2013 dosiahli fázu plnej realizácie, a tak prispievajú k hospodárskemu oživeniu v Európe. Na ochranu a riadenie prírodných zdrojov (okruh 2) sa navrhujú viazané rozpočtové prostriedky vo výške 58 659,2 mil. EUR, čo v porovnaní s rozpočtom na rok 2010 predstavuje zníženie o 1,4 %, pričom v rámci stropu zostáva rezerva 1 680,3 mil. EUR. Platobné rozpočtové prostriedky sa znižujú o 3,0 % na 56 409,3 mil. EUR. V rámci tohto okruhu sa počíta so sumou na výdavky súvisiace s trhom a na priamu pomoc, ktorá dosahuje výšku 42 891,2 mil. EUR vo viazaných rozpočtových prostriedkoch a 42 786,6 mil. EUR v platobných rozpočtových prostriedkoch. Viazané rozpočtové prostriedky pre slobodu, bezpečnosť a spravodlivosť (okruh 3a) sa výrazne zvyšujú o 13,2 % na 1 139,0 mil. EUR. Zostáva tak rezerva vo výške 67,0 mil. EUR. Takisto sa značne zvyšujú platobné rozpočtové prostriedky, a to o 10,2 % na 814,3 mil. EUR. Viazané rozpočtové prostriedky určené pre občianstvo (okruh 3b) dosahujú výšku 682,9 mil. EUR, takže nezostáva takmer žiadna rezerva (0,1 mil. EUR). Platobné rozpočtové prostriedky pre tento okruh sa znižujú o 3,9 % na 646,0 mil. EUR. Toto zníženie je dôsledkom mobilizácie fondu solidarity v roku 2010 (13,0 mil. EUR), ktorá sa pripočítala k pôvodnému rozpočtu počas roka. Viazané rozpočtové prostriedky pre okruh 4 – EÚ ako globálny aktér sa zvyšujú o 7,5 % na 8 754,3 mil. EUR, čím dochádza k prekročeniu stropu okruhu 4. Komisia súčasne navrhuje mobilizovať sumu vo výške 71 mil. EUR v rámci nástroja flexibility[8]. Platobné rozpočtové prostriedky sa znižujú o 6,9 % na 7 249,0 mil. EUR. Celková výška platobných rozpočtových prostriedkov je v porovnaní s rokom 2010 nižšia, pretože nesplatené záväzky (tzv. „RAL“, reste à liquider ) mnohých „ukončovacích“ položiek predchádzajúcich programov, ktoré sa uzatvárajú, sa značne znížili. Viazané a platobné rozpočtové prostriedky na administratívne výdavky (okruh 5) sa celkovo zvýšili o 2,2 %, pričom záväzky dosahujú výšku 8 081,7 mil. EUR a platby 8 080,4 mil. EUR. Zostáva tak rezerva vo výške 334,3 mil. EUR[9]. 3. KľÚčOVÉ PRVKY NOVÉHO NÁVRHU ROZPOčTU Pri príprave tohto nového návrhu rozpočtu na rok 2011 sa vychádzalo z pôvodného návrhu Komisie z júna, ktorý bol zmenený a doplnený tromi opravnými listami (OL) – OL č. 1/2011[10] (Európska služba pre vonkajšiu činnosť), OL č. 2/2011[11] (agentúry a európsky finančný stabilizačný mechanizmus) a OL č. 3/2011[12] (poľnohospodárske výdavky). Navrhované zmeny zohľadňujú diskusie, ktoré sa už uskutočnili medzi dvoma zložkami rozpočtového orgánu. Uvedené diskusie viedli k značnému stupňu konvergencie a tieto prvky kompromisu sú v novom návrhu Komisie zachované s cieľom uľahčiť rýchle dosiahnutie dohody o rozpočte na rok 2011. Nedosiahnutie dohody o rozpočte by malo nepriaznivé účinky na vykonávanie kľúčových politík a programov a vyslalo by negatívny signál európskym občanom v čase ekonomickej neistoty. Utrpela by tým aj dôveryhodnosť EÚ na medzinárodnej úrovni. Vzhľadom na uvedené sa Komisia prostredníctvom tohto nového návrhu rozpočtu usiluje zosúladiť pozície dvoch zložiek rozpočtového orgánu. Navrhované zmeny sú podrobnejšie opísané nižšie. 3.1. Všeobecný prístup týkajúci sa platobných rozpočtových prostriedkov Významnou úpravou je úprava výšky platobných rozpočtových prostriedkov. V pôvodnom návrhu rozpočtu na rok 2011 Komisia navrhla zvýšenie platieb v porovnaní s rozpočtom na rok 2010 o 5,8 % na základe hodnotenia platobných potrieb programov. Odvtedy sa jasnejšie prejavili hospodárske ťažkosti, ktorým Európa čelí, a členské štáty sa vo všeobecnosti zhodli na potrebe zaviesť úsporné opatrenia. Celková výška platobných rozpočtových prostriedkov v tomto novom návrhu rozpočtu preto dosahuje 126,5 mld. EUR, ako navrhla Rada. Počas zmierovacieho postupu prevládal názor, že táto suma by mohla byť zásadným prvkom prípadnej celkovej dohody. Komisia by však chcela zdôrazniť, že na rozdiel od národných rozpočtov rozpočet EÚ nemôže byť nikdy deficitný a všetky žiadosti členských štátov o platby súvisiace s vykonávaním politík sa musia uhradiť. V tejto súvislosti má zásadný význam spoločné vyhlásenie oboch zložiek rozpočtového orgánu potvrdzujúce ich pripravenosť v prípade potreby rýchlo konať prostredníctvom opravného rozpočtu alebo presunov. Na účely splnenia tejto požiadavky bolo nutné pristúpiť k zníženiu platobných rozpočtových prostriedkov v porovnaní s pôvodným návrhom rozpočtu na rok 2011 predloženým Komisiou, a to prostredníctvom tejto metódy: Po zohľadnení vplyvu navrhnutých úprav týkajúcich sa nediferencovaných rozpočtových prostriedkov a osobitných zvýšení platieb, ktoré sú podrobne opísané v bode 3.2 a bode 3.3, bolo celkové zníženie platobných rozpočtových prostriedkov – v porovnaní s návrhom rozpočtu predloženým Komisiou vrátane opravných listov – rozdelené medzi jednotlivé okruhy takto: - jedna tretina v rámci okruhu 1b, - jedna tretina v rámci okruhu 2, - jedna tretina v rámci okruhov 1a, 3a a 4, - žiaden vplyv na okruh 3b. Zníženia boli v porovnaní s výškou platieb v rámci každého okruhu rozložené proporcionálne na všetky rozpočtové riadky obsahujúce diferencované rozpočtové prostriedky, pričom sa však zohľadnili osobitné úpravy, v prípade ktorých bola v zmierovacom výbore dosiahnutá určitá zhoda a ktoré sú opísané v bodoch 3.2 a 3.3, s výnimkou pilotných projektov a prípravných akcií, decentralizovaných agentúr, rozpočtových riadkov okruhu 1b, ktoré obe zložky rozpočtového orgánu ponechali počas príslušných čítaní pôvodného návrhu rozpočtu bez zmeny (prevládajúca zhoda), a nástroja Life+ a programov v oblasti zdravia zvierat a rastlín v rámci okruhu 2, ako aj rezervy na núdzovú pomoc v rámci okruhu 4. 3.2 Výdavkové okruhy finančného rámca Okrem agentúr (decentralizovaných a výkonných) a návrhov týkajúcich sa pilotných projektov a prípravných akcií, ktoré sú podrobne opísané v bode 3.3, sú súčasťou nového návrhu rozpočtu nasledujúce úpravy rozdelené podľa jednotlivých okruhov viacročného finančného rámca. 3.2.1 Okruh 1a – Konkurencieschopnosť pre rast a zamestnanosť Komisia navrhuje zvýšenie úrovne viazaných rozpočtových prostriedkov na viaceré akcie (pozri tabuľku), zatiaľ čo v prípade väčšiny ostatných akcií je zachovaná úroveň navrhovaná v pôvodnom návrhu rozpočtu. Toto zvýšenie odráža priority Európskeho parlamentu, pokiaľ ide o mládež, MSP a výskum. Výsledkom je situácia, v ktorej výška viazaných rozpočtových prostriedkov prekračuje strop viacročného finančného rámca; Komisia preto navrhuje mobilizovať nástroj flexibility vo výške 34 mil. EUR v prospech okruhu 1a. Na tento okruh sa uplatňuje všeobecná metóda pre platobné rozpočtové prostriedky. Avšak v prípadoch, keď Európsky parlament v rámci svojho čítania navrhol zvýšenia sprevádzajúce zvýšenia viazaných rozpočtových prostriedkov, tieto zvýšenia boli ako také zahrnuté do nového návrhu rozpočtu. Komisia tiež potvrdzuje sumu vo výške 50 mil. EUR v platobných rozpočtových prostriedkoch pre Európsky fond na prispôsobenie sa globalizácii (EGF), s výhradou celkového zníženia opísaného v bode 3.1. mil. EUR Rozpočtový riadok | Názov | Zvýšenie / zníženie viazaných rozpočtových prostriedkov | Pôvodný návrh rozpočtu na rok 2011 | Nový návrh rozpočtu na rok 2011 | Rozdiel | 02 02 01 | Rámcový program pre konkurencieschopnosť a inovácie – Program pre podnikanie a inovácie | 138,0 | 148,0 | + 10,0 | 04 03 02 | Náklady na predbežné konzultácie so zástupcami odborov | 0,45 | 0,5 | + 0,05 | 04 03 03 01 | Pracovnoprávne vzťahy a sociálny dialóg | 16,4 | 16,5 | + 0,1 | 04 03 03 02 | Informácie a opatrenia na odbornú prípravu pre organizácie pracovníkov | 16,7 | 17,0 | + 0,3 | 04 03 03 03 | Informácie, konzultácie a participácia zástupcov podnikov | 7,3 | 7,5 | + 0,2 | 04 03 04 | EURES (Európske služby zamestnanosti) | 19,5 | 20,5 | + 1,0 | 08 13 01 | Kapacity — Výskum v prospech malých a stredných podnikov (MSP) | 221,1 | 223,1 | + 2,0 | 09 02 01 | Určenie a realizácia politiky EÚ v oblasti elektronických komunikačných služieb | 2,4 | 4,0 | + 1,6 | 12 02 02 | Program Solvit a akčný plán pre asistenčné služby pre jednotný trh | p.m. | 1,3 | + 1,3 | 15 02 02 | Program Erasmus Mundus | 94,5 | 96,5 | + 2,0 | 15 02 22 | Program celoživotného vzdelávania | 1 009,7 | 1 027,7 | + 18,0 | 15 07 77 | Ľudia | 754,4 | 764,4 | + 10,0 | 24 02 01 | Operačné programy v oblasti boja proti podvodom | 14,2 | 15,0 | + 0,8 | 32 04 06 | Rámcový program pre konkurencieschopnosť a inovácie – Program Inteligentná energia – Európa | 104,5 | 114,5 | + 10,0 | 32 06 01 | Výskum súvisiaci s energetikou | 157,7 | 167,7 | + 10,0 | Medzisúčet | Zvýšenie | + 67,4 | 01 02 04 | Prince — Správa o hospodárskej a menovej únii vrátane eura | 6,5 | 5,5 | - 1,0 | 02 02 02 01 | Podpora Centra pre priemyselnú spoluprácu medzi EÚ a Japonskom a členstva v medzinárodných študijných skupinách | 2,45 | 2,15 | - 0,3 | 12 02 01 | Budovanie a rozvoj vnútorného trhu | 8,8 | 8,4 | - 0,4 | 26 02 01 | Postupy udeľovania a zverejňovania zmlúv na verejné dodávky, práce a služby | 15,2 | 14,4 | - 0,8 | Medzisúčet | Zníženie | - 2,5 | Spolu | + 64,9 | 3.2.2 Okruh 1b – Súdržnosť pre rast a zamestnanosť Výška viazaných rozpočtových prostriedkov zostáva v porovnaní s pôvodným návrhom rozpočtu nezmenená s jednou výnimkou: je vytvorený nový rozpočtový článok 13 03 31 „Technická pomoc a šírenie informácií o stratégii EÚ pre región Baltského mora a lepšie znalosti v oblasti stratégie pre makroregióny“ obsahujúci sumu 2,5 mil. EUR vo viazaných rozpočtových prostriedkoch (žiadne platobné rozpočtové prostriedky). Platobné rozpočtové prostriedky sa upravili tak, aby bol dodržaný limit pre celý návrh rozpočtu vo výške 126,5 mld. V prípade tohto okruhu je obzvlášť dôležité, aby bolo potvrdené spoločné vyhlásenie uvedené v bode 3.1 a aby tak bolo možné v prípade potreby rýchlo sprístupniť dodatočné platobné rozpočtové prostriedky. 3.2.3 Okruh 2 – Ochrana a riadenie prírodných zdrojov Tento nový návrh vychádza z dôkladnej analýzy potrieb, ktorú Komisia vykonala vo svojom pôvodnom návrhu rozpočtu a ktorá bola následne aktualizovaná opravným listom č. 3/2011. Nový návrh zahŕňa niektoré priority Európskeho parlamentu, ako sú zvýšenia pre Mlieko v školách , Life+ , Agentúru pre kontrolu rybného hospodárstva Spoločenstva a Zdravie zvierat a čiastočne aj pozíciu Rady, pokiaľ ide o Zúčtovanie . Tieto úpravy sú uvedené v nasledujúcej tabuľke. Pokiaľ ide o nediferencované rozpočtové prostriedky, platby sú stanovené na tej istej úrovni ako záväzky. Pokiaľ ide o ostatné rozpočtové riadky, uplatňuje sa všeobecná metóda pre platobné rozpočtové prostriedky (pozri bod 3.1). mil. EUR Rozpočtový riadok | Názov | Zvýšenie / zníženie viazaných rozpočtových prostriedkov | Pôvodný návrh rozpočtu na rok 2011 | Nový návrh rozpočtu na rok 2011 | Rozdiel | 05 02 12 08 | Mlieko v školách | 80,0 | 90,0 | + 10,0 | 07 03 07 | LIFE+ (finančný nástroj pre životné prostredie – 2007 až 2013) | 298,3 | 305,0 | + 6,7 | 11 07 01 | Podpora riadeniu zdrojov rybolovu (zhromažďovanie základných údajov) | 46,0 | 48,0 | + 2,0 | 11 08 05 02 | Agentúra pre kontrolu rybného hospodárstva Spoločenstva (CFCA) — Príspevok pre hlavu 3 | 1,501 | 5,501 | + 4,0 | 17 04 01 01 | Programy na eradikáciu a monitorovanie ochorení zvierat a monitorovanie fyzických podmienok zvierat, ktoré by v spojení s vonkajšími faktormi mohli predstavovať riziko pre verejné zdravie — Nové opatrenia | 260,0 | 270,0 | + 10,0 | Medzisúčet | Zvýšenie | + 32,7 | 05 07 01 06 | Zúčtovanie z predchádzajúcich rokov vzhľadom na výdavky spoločného hospodárenia v rámci Záručnej sekcie EPUZF (predchádzajúce opatrenia) a v rámci EPZF | -72,0 | -272,0 | - 200,0 | Medzisúčet | Zníženie | - 200,0 | Spolu | - 167,3 | Tento návrh rozpočtu tiež zahŕňa pripísané príjmy vo výške 540 mil. EUR, ktoré boli prenesené z roku 2010 do roku 2011. Táto suma je vyššia než suma 210 mil. EUR, s ktorou sa počítalo v opravnom liste č. 3/2011 k pôvodnému návrhu rozpočtu na rok 2011, z dôvodu nižšieho využitia pripísaných príjmov vytvorených v roku 2010 v rámci plnenia rozpočtu na rok 2010. V dôsledku toho dodatočné pripísané príjmy prenesené z roku 2010 do roku 2011 znižujú potrebu rozpočtových prostriedkov v rozpočtových riadkoch 05 02 08 03 ( Operačné fondy pre organizácie výrobcov ) a 05 03 01 01 ( Režim jednotnej platby ) o 330 mil. EUR. Výsledkom zníženia rozpočtových prostriedkov v týchto riadkoch je zvýšenie nepridelenej rezervy disponibilnej v roku 2011 v rámci okruhu 2 o tú istú sumu. 3.2.4 Okruh 3a – Sloboda, bezpečnosť a spravodlivosť Návrh Komisie zostáva z veľkej časti nezmenený s týmito úpravami: mil. EUR Rozpočtový riadok | Názov | Zvýšenie / zníženie viazaných rozpočtových prostriedkov | Pôvodný návrh rozpočtu na rok 2011 | Nový návrh rozpočtu na rok 2011 | Rozdiel | 18 04 07 | Boj proti násiliu (Daphne) | 17,7 | 20,0 | + 2,35 | 18 05 08 | Predchádzanie, pripravenosť a riadenie následkov terorizmu | 23,1 | 24,1 | + 1,0 | 18 07 03 | Drogová prevencia a informovanosť | 3,0 | 4,0 | + 1,0 | Medzisúčet | Zvýšenie | + 4,35 | 18 01 04 14 | Civilné súdnictvo — Výdavky na administratívne riadenie | 0,3 | 0,25 | - 0,05 | 18 02 11 01 | Agentúra na prevádzkové riadenie rozsiahlych informačných systémov v oblasti slobody, bezpečnosti a spravodlivosti — Príspevok pre hlavy 1 a 2 | 10,3 | 5,15 | - 5,15 | 18 03 05 | Európska migračná sieť | 8,0 | 7,5 | -0,5 | Medzisúčet | Zníženie | - 5,7 | Spolu | - 1,35 | Platby súvisiace s uvedenými rozpočtovými riadkami zostávajú nezmenené s výnimkou rozpočtových položiek 18 01 04 14 and 18 02 11 01, v prípade ktorých sa platobné rozpočtové prostriedky zvyšujú o sumu zodpovedajúcu zníženiu záväzkov. 3.2.5 Okruh 3b – Občianstvo Viazané rozpočtové prostriedky sú stanovené na úrovni navrhovanej v pôvodnom návrhu rozpočtu s niekoľkými zvýšeniami, ktoré odrážajú priority Európskeho parlamentu, pokiaľ ide o mládež a komunikáciu: mil. EUR Rozpočtový riadok | Názov | Zvýšenie / zníženie viazaných rozpočtových prostriedkov | Pôvodný návrh rozpočtu na rok 2011 | Nový návrh rozpočtu na rok 2011 | Rozdiel | 15 05 06 | Špeciálne výročné akcie | p.m. | 4,0 | + 4,0 | 15 05 55 | Mládež v akcii | 126,1 | 129,1 | + 3,0 | 16 03 01 | Informačné kancelárie | 12,6 | 13,58 | + 0,98 | Medzisúčet | Zvýšenie | + 7,98 | Spolu | + 7,98 | Príslušné dodatočné platobné rozpočtové prostriedky predstavujú 50 % súm, o ktorú boli zvýšené záväzky, s výnimkou rozpočtového článku 15 05 06, v prípade ktorého sú platby stanovené v rovnakej výške ako záväzky. 3.2.6 Okruh 4 – EÚ ako globálny aktér Komisia navrhuje určité cielené zvýšenia, ktoré zohľadňujú priority rozpočtového orgánu. Najvýznamnejšia zmena sa týka Palestíny, pre ktorú sa navrhuje dodatočná suma vo výške 100 mil. EUR. V dôsledku týchto úprav vzniká situácia, v ktorej výška viazaných rozpočtových prostriedkov prekračuje strop viacročného finančného rámca. Komisia preto navrhuje mobilizovať nástroj flexibility v objeme 71 mil. EUR v prospech okruhu 4 na pokrytie dodatočných potrieb pre Palestínu. Bez toho, aby bolo dotknuté uplatňovanie všeobecnej metódy uvedenej v bode 3.1, sa aj platobné rozpočtové prostriedky pre Palestínu zvyšujú o 100 mil. EUR, zatiaľ čo v prípade ostatných riadkov, v ktorých dochádza k zvýšeniu záväzkov, zostávajú platby na tej istej úrovni ako v pôvodnom návrhu rozpočtu. Komisia tiež navrhuje obmedziť platobné rozpočtové prostriedky pre rezervu na núdzovú pomoc na 100 mil. EUR v súlade so vznikajúcim kompromisom v zmierovacom výbore. mil. EUR Rozpočtový riadok | Názov | Zvýšenie / zníženie viazaných rozpočtových prostriedkov | Pôvodný návrh rozpočtu na rok 2011 | Nový návrh rozpočtu na rok 2011 | Rozdiel | 14 03 04 | Dobrá správa vecí verejných v daňovej oblasti | p.m. | 1,0 | + 1,0 | 15 02 27 02 | Európska nadácia pre odborné vzdelávanie — Príspevok hlave 3 | 5,5 | 6,0 | + 0,5 | 19 04 03 | Volebná pozorovateľská činnosť | 34,1 | 38,0 | + 3,9 | 19 08 01 02 | Finančná podpora Palestíne, mierovému procesu a UNRWA v rámci európskeho susedstva a partnerstva | 200,0 | 300,0 | + 100,0 | 19 08 01 03 | Finančná spolupráca s východnou Európou v rámci európskeho susedstva a partnerstva | 555,4 | 556,4 | + 1,0 | 19 09 01 | Spolupráca s rozvojovými krajinami Latinskej Ameriky | 362,8 | 377,8 | + 14,5 | 19 10 01 01 | Spolupráca s rozvojovými krajinami Ázie | 528,8 | 543,8 | + 15,0 | 21 02 01 | Potravinová bezpečnosť | 241,8 | 243,8 | + 2,0 | 21 03 01 | Neštátni účastníci v oblasti rozvoja | 192,7 | 193,7 | + 1,0 | 21 05 01 01 | Zdravie | 30,6 | 32,6 | + 2,0 | 22 02 07 03 | Finančná pomoc na podporu hospodárskeho rozvoja komunity cyperských Turkov | 25,0 | 28,0 | + 3,0 | 23 03 06 | Intervencie civilnej ochrany v tretích krajinách | 4,0 | 9,0 | + 5,0 | Medzisúčet | Zvýšenie | + 148,9 | 01 03 02 | Makroekonomická pomoc | 114,9 | 104,9 | - 10,0 | 19 11 03 | Európska únia vo svete | 5,0 | 4,0 | - 1,0 | Medzisúčet | Zníženie | - 11,0 | Spolu | + 137,9 | 3.2.7 Okruh 5 – Administratíva Nový návrh rozpočtu nezahŕňa rozpočtové prostriedky týkajúce sa neuskutočnenej úpravy platov za rok 2009 (1,85 %) pre všetky inštitúcie, a to až kým nebude v nadväznosti na rozsudok Súdneho dvora z 24. novembra 2010 v prospech Komisie prijaté nové rozhodnutie Rady. V roku 2011 bude predložený návrh opravného rozpočtu. Medzitým sa v rámci okruhu 5 ponechá dostatočná rezerva nevyužitých prostriedkov. Návrh kompromisu v zmierovacom výbore obsahoval spoločné vyhlásenie, v ktorom sa obe zložky rozpočtového orgánu zaväzujú rýchlo prijať opravný rozpočet v prípade, ak súd rozhodne v prospech príslušného zvýšenia platov. Komisia považuje prijatie tohto vyhlásenia za nevyhnutnú súčasť konečnej dohody o rozpočte na rok 2011. Okrem toho, rozpočtové prostriedky na platy a dôchodky v súvislosti s úpravou platov v roku 2010 boli v prípade všetkých inštitúcií revidované smerom nadol, čo odráža najnovšie odhadované maximum vo výške 0,7 %. Pokiaľ ide o Komisiu, nový návrh rozpočtu vychádza zo situácie po opravnom liste č. 1/2011 (Európska služba pre vonkajšiu činnosť) s výnimkou rozpočtových riadkov xx 01 02 11 02 (konferencie a zasadnutia) a xx 01 02 11 03 (výbory), v ktorých sú rozpočtové prostriedky v záujme kompromisu stanovené na nižšej úrovni, ktorú spoločne schválili obe zložky rozpočtového orgánu v rámci svojich čítaní. Pokiaľ ide o ostatné inštitúcie okrem Komisie, po zohľadnení opráv týkajúcich sa platov nový návrh rozpočtu odráža výsledky čítania v Európskom parlamente s výnimkou Rady, v prípade ktorej sa vychádza z jej vlastnej pozície po opravnom liste č. 1/2011 (Európska služba pre vonkajšiu činnosť). Pokiaľ ide o ostatné inštitúcie okrem Európskeho parlamentu, Rady a Komisie, v porovnaní s rokom 2010 sa plánujú tieto dodatočné pracovné miesta: Súdny dvor Európskej únie (+29), Európsky hospodársky a sociálny výbor (+11), Výbor regiónov (+18), Európsky ombudsman (+1) a Európsky dozorný úradník pre ochranu údajov (+2). 3.3. Horizontálne otázky 3.3.1 Decentralizované agentúry Príspevok EÚ (vo viazaných aj platobných rozpočtových prostriedkoch) a počet pracovných miest pre decentralizované agentúry sú stanovené na úrovni navrhnutej Komisiou v pôvodnom návrhu rozpočtu v znení zmien a doplnení opravného listu č. 2/2011 s týmito výnimkami: - v prípade rozpočtovej položky 15 02 27 02 Európska nadácia pre odborné vzdelávanie – Príspevok hlave 3 v rámci okruhu 4 sa navrhuje zvýšenie záväzkov aj platieb o 0,5 mil. EUR, - v prípade rozpočtovej položky 11 08 05 02 Agentúra pre kontrolu rybného hospodárstva Spoločenstva (CFCA) – Príspevok pre hlavu 3 v rámci okruhu 2 sa navrhuje zvýšenie záväzkov o 4 mil. EUR. V porovnaní s pôvodným návrhom rozpočtu a v súlade so spoločnou dohodou oboch zložiek rozpočtového orgánu, ktorá je výsledkom príslušných čítaní pôvodného návrhu rozpočtu: - počet dodatočných pracovných miest pre Eurojust sa znížil o jedno miesto, - rozpočtové prostriedky pre Agentúru na prevádzkové riadenie rozsiahlych informačných systémov v oblasti slobody, bezpečnosti a spravodlivosti sa znižujú o polovicu. 3.3.2 Výkonné agentúry Príspevok EÚ (vo viazaných aj platobných rozpočtových prostriedkoch) a počet pracovných miest pre výkonné agentúry sú stanovené na úrovni navrhnutej v júnovom návrhu rozpočtu. 3.3.3 Pilotné projekty a prípravné akcie V novom návrhu rozpočtu sa navrhuje súbor 46 pilotných projektov a prípravných akcií (PP/PA) v celkovej výške 72,7 mil. EUR vo viazaných rozpočtových prostriedkoch. To zahŕňa všetky PP/PA navrhnuté Európskym parlamentom, Radou a Komisiou. Pokiaľ sa bude javiť, že pilotný projekt alebo prípravná akcia sú pokryté existujúcim právnym základom, Komisia môže dotknutú akciu vykonať na základe príslušného právneho základu a navrhnúť presun rozpočtových prostriedkov do zodpovedajúceho rozpočtového riadku v priebehu roka. Maximálna výška platobných rozpočtových prostriedkov pre všetky nové pilotné projekty a prípravné akcie je stanovená na 50 % zodpovedajúcich záväzkov; pôvodná navrhnutá suma je zachovaná, ak je nižšia ako 50 % záväzkov. V prípade existujúcich PP/PA, ktoré sa majú predĺžiť do roku 2011, je úroveň platieb rovnaká, ako bola stanovená v pôvodnom návrhu rozpočtu. Nová prípravná akcia týkajúca sa „sprostredkovateľskej podpory EÚ“ je presunutá do rozpočtovej položky 2 2 3 8 v oddiele X — Európska služba pre vonkajšiu činnosť. 3.3.4 Poznámky k rozpočtu S výnimkou dodatočných poznámok k riadku XX 01 02 11 sú všetky textové zmeny a doplnenia, ktoré boli vložené Európskym parlamentom a Radou v rámci príslušných čítaní, akceptované, pričom sa rozumie, že tieto zmeny nemôžu zmeniť ani rozšíriť rozsah existujúceho právneho základu. 3.3.5 Nové rozpočtové riadky Rozpočtová nomenklatúra, ktorú navrhla Komisia vo svojom pôvodnom návrhu rozpočtu a v troch opravných listoch, zostáva nezmenená. Navrhujú sa tiež nové rozpočtové riadky určené pre súbor pilotných projektov a prípravných akcií. Pôvodná nomenklatúra pre SZBP sa mení a dopĺňa takto: - 19 03 01 01 — Pozorovateľská misia v Gruzínsku - 19 03 01 02 — EULEX Kosovo - 19 03 01 03 — EUPOL Afganistan - 19 03 01 04 — Iné opatrenia a operácie krízového riadenia. 3.3.6 Rezervy V plnom súlade s článkom 43 ods. 1 nariadenia o rozpočtových pravidlách sú rezervy vytvorené v riadkoch, pre ktoré ešte nebol prijatý právny základ. 4. Záverečné poznámky Prostredníctvom nového návrhu rozpočtu na rok 2011, ktorý zahŕňa prvky kompromisu, ktorý sa podarilo dosiahnuť zmierovaciemu výboru, vytvára Komisia podmienky pre rýchle prijatie rozpočtu na rok 2011 bez potreby ďalšieho zmierovacieho obdobia. Včasné prijatie a nadobudnutie účinnosti rozpočtu na rok 2011 má zásadný význam pre zaistenia riadneho vykonávania politík a programov Európskej únie. Komisia vyvinie maximálne úsilie, aby sa tento cieľ dosiahol. 5. NÁVRH ROZPOčTU NA ROK 2011 PODľA OKRUHOV FINANčNÉHO RÁMCA 5.1 Návrh rozpočtu na rok 2011 podľa okruhov finančného rámca (súhrnné údaje) Okruh | Rozpočet | Finančný rámec | Nový návrh rozpočtu | Rozdiel | Rozdiel | 2010 (1) | 2011 | 2011 | 2011 / 2010 | 2011 – 2010 | (1) | (2) | (3) | (3 / 1) | (3 – 1) | EUR | EUR | EUR | % | EUR | [pic] 5.2 Návrh rozpočtu na rok 2011 podľa okruhov finančného rámca (podrobné údaje) Okruh | Rozpočet | Finančný rámec | Nový návrh rozpočtu | Rozdiel | Rozdiel | 2010 (1) | 2011 | 2011 | 2011 / 2010 | 2011 – 2010 | (1) | (2) | (3) | (3 / 1) | (3 – 1) | EUR | EUR | EUR | % | EUR | [1] Ú. v. ES L 248, 16.9.2002, s. 1. [2] KOM (2010) 300, 15.6.2010. [3] SEK(2010) 1064, 15.9.2010. [4] SEK(2010) 1199, 11.10.2010. [5] KOM(2010) 601, 20.10.2010. [6] KOM (2010) 300, 15.6.2010. [7] Rezerva v okruhu 1a nezahŕňa rozpočtové prostriedky týkajúce sa Európskeho fondu na prispôsobenie sa globalizácii (500 mil. EUR). [8] Rezerva v okruhu 4 nezahŕňa rozpočtové prostriedky týkajúce sa rezervy na núdzovú pomoc (253,9 mil. EUR). [9] Vo výpočte rezervy v rámci stropu okruhu 5 je zohľadnená poznámka pod čiarou (1) finančného rámca na roky 2007 – 2013 týkajúca sa sumy 82 mil. EUR na príspevky zamestnancov do systému dôchodkového zabezpečenia. Výška výdavkov na rok 2011 zohľadnená pre iné inštitúcie vychádza z najnovších dostupných odhadov. [10] SEK(2010) 1064, 15.9.2010. [11] SEK(2010) 1199, 11.10.2010. [12] KOM(2010) 601, 20.10.2010.